প্রত্যেক প্রাণীকেই মৃত্যুর স্বাদ গ্রহণ করতে হয়। এ মহা বাস্তবতাকে কেউ এড়িয়ে চলতে পারে না। মানুষ জন্মগ্রহণ করে এবং জন্ম-মৃত্যুর মালিক আল্লাহতায়ালা কর্তৃক নির্ধারিত দিনক্ষণে মৃত্যুর ঘটনা ঘটে থাকে। কোনো কোনো মৃত্যু অমরত্ব ও অবিস্মরণীয় হয়ে অনাদিকাল পর্যন্ত সত্যাশ্রয়ী মানুষের জন্য প্রেরণার উৎস হয়ে থাকে। বিশেষ করে ইসলামের প্রচার ও প্রতিষ্ঠার আন্দোলনে যারা শাহাদাতের অমিয় সুধা পান করেন তাদের রক্ত ও জীবন দান ইসলামী বিপ্লবের কর্মীদের মনে শক্তি ও সাহস তীব্র থেকে তীব্রতর করে তোলে। শহীদ সোয়েব আহমদ দুলাল আল্লাহর পথে নিবেদিতপ্রাণ এমনি এক নির্ভীক সৈনিক। মুক্তির মিছিলে যেন চেতনার বিস্ফোরণে। ১৯ বছর বয়সের হালকা, পাতলা, বলিষ্ঠ, সুন্দর ও মিশুক চরিত্রের এ যুবকের অনুপম ব্যক্তিত্ব এলাকার ছাত্র-তরুণদের কাছে জনপ্রিয় করে তোলে। কিন্তু ইসলামের চির দুশমন ধর্মনিরপেক্ষতার লেবাসধারী দুষ্কৃতকারী সন্ত্রাসীচক্র ইসলামী ছাত্র-আন্দোলনের সম্ভাবনাময় এ নেতাকে দুনিয়া থেকে চির বিদায় করে দেয়। বেছে নেয় খুনের পথ।